[{"text_idx": "#000003", "text": "Partneriaeth o sefydliadau Cymreig yw Parc Rhanbarthol y Cymoedd, gan gynnwys cynghorau ac elusennau, sy\u2019n gweithio gyda byd natur i helpu Cymoedd De Cymru i ffynnu \u2014 yn amgylcheddol, yn gymdeithasol ac yn economaidd."}, {"text_idx": "#000004", "text": "Mae o\u0302l troed PRhC yn ymestyn o Sir Gaerfyrddin i Flaenafon, sy\u2019n ffinio a\u0302 Bannau Brycheiniog \u2014 ac mae ganddo rwydwaith o ucheldiroedd, coetiroedd, gwarchodfeydd natur, parciau gwledig, afonydd, cronfeydd dw\u0302r, camlesi, safleoedd treftadaeth ac atyniadau \u2014 pob un wedi\u2019i blethu a\u0302\u2019r trefi a\u2019r pentrefi sy\u2019n gartref i tua miliwn o bobl."}, {"text_idx": "#000005", "text": "Gyda rhwydwaith o atyniadau lleol, safleoedd, a sefydliadau fel Pyrth Darganfod PRhC, ein cenhadaeth yw gwella ansawdd bywyd, rhagolygon economaidd, iechyd a lles yng Nghymoedd De Cymru. Cyflawnir hyn trwy gysylltu pobl a\u0302 mannau gwyrdd cynyddol y rhanbarth \u2014 a thrwy hynny fynd i\u2019r afael a\u0302\u2019r argyfwng natur a\u2019r hinsawdd wrth hyrwyddo ffyrdd gweithredol o fyw."}, {"text_idx": "#000006", "text": "Drwy gysylltu pobl a\u0302 mentrau awyr agored, gweithgareddau a phrosiectau cymunedol, gallwn greu cyfleoedd hamdden a dysgu seiliedig ar sgiliau ledled y Cymoedd \u2014 gan ddenu mewnfuddsoddiad a\u2019i wneud yn lle deniadol i weithio, byw ac ymweld ag ef."}, {"text_idx": "#000008", "text": "Newyddion Parc Rhanbarthol y Cymoedd"}, {"text_idx": "#000009", "text": "Dyma gyfle i gael y newyddion diweddaraf gan y ti\u0302m a\u2019n partneriaid ledled ein Cymoedd."}, {"text_idx": "#000011", "text": "Ers sefydlu partneriaeth Parc Rhanbarthol y Cymoedd yn 2020, mae ymdrechion cyfunol unigolion a sefydliadau ar draws Cymoedd y De wedi dod a\u0302 thon o newid cadarnhaol - yn gymdeithasol, yn economaidd ac yn amgylcheddol."}, {"text_idx": "#000012", "text": "Canmol Gwarcheidwaid amgylcheddol Cymoedd y De"}, {"text_idx": "#000013", "text": "Mae Parc Rhanbarthol y Cymoedd a Groundwork Cymru wedi dathlu\u2019r ffaith bod eu rhwydwaith o wirfoddolwyr cymunedol - y Gwarcheidwaid - wedi cwblhau bron i 10,000* o oriau o waith gwirfoddol dros y tair blynedd diwethaf.\nI ddathlu'r cyflawniad hwn \u2014 yn ogystal a\u0302'r 399,497 metr sgwa\u0302r o dir sydd wedi'u gwella gan y gwirfoddolwyr gwyrdd* \u2014\ncynhaliodd Parc Rhanbarthol y Cymoedd ddigwyddiad arbennig."}, {"text_idx": "#000015", "text": "Mae PRhC yn dod a\u0302 rhwydwaith o ddeuddeg parc trefol a gwledig a gwarchodfeydd natur at ei gilydd \u2013 a elwir hefyd yn \u2018Byrth Darganfod\u2019 \u2013 fel rhan o brosiect i sefydlu parc rhanbarthol parhaol ar gyfer Cymoedd De Cymru. Mae parciau rhanbarthol i\u2019w gweld yn y DU a ledled y byd, gan roi cyfleoedd [...]"}, {"text_idx": "#000017", "text": "Treulio amser yn y Cymoedd"}, {"text_idx": "#000018", "text": "P\u2019un a ydych yn byw ac yn gweithio yma neu\u2019n ymweld a\u0302\u2019r ardal, cewch groeso heb ei ail pan fyddwch yn ymweld a\u0302 Chanolfan Ddarganfod, yn ymuno a\u0302 grw\u0302p lleol neu\u2019n gwirfoddoli."}, {"text_idx": "#000020", "text": "Un elfen allweddol o lwyddiant ein Cymoedd yn y dyfodol yw helpu mentrau cymunedol i ffynnu. Dyma gyfle i chi gael gwybod beth rydym yn ei wneud i\u2019w helpu i dyfu."}, {"text_idx": "#000022", "text": "Mae Canolfannau Darganfod hynod o ddiddorol ar draws de Cymru, sy\u2019n disgwyl am bobl i\u2019w harchwilio, ac mae pob un ohonynt yn cynnig profiad pleserus hollol unigryw.Cliciwch ar y map i ddod o hyd iddynt a dechreuwch gynllunio eich antur heddiw!"}, {"text_idx": "#000023", "text": "Ydych chi\u2019n chwilio am weithgareddau difyr i bobl o bob oed yn eich teulu? Ewch allan o\u2019r ty\u0302 a dewch i\u2019n Canolfannau Darganfod i ddarganfod llwyth o bethau newydd, dysgu mwy am wreiddiau\u2019r Cymoedd a mwynhau gweithgareddau cyffrous."}, {"text_idx": "#000024", "text": "Oes gyda chi ddiddordeb mewn cwrdd a\u0302 phobl a chyflawni rhywfaint o waith da ar yr un pryd? Mae angen gwirfoddolwyr arnom ym mhob un o\u2019n cymunedau ym Mharc Rhanbarthol y Cymoedd er mwyn helpu i gadw a gwarchod ein Cymoedd."}, {"text_idx": "#000025", "text": "Mae\u2019r Cymoedd yn gartref i rai o dirweddau naturiol mwyaf trawiadol Cymru a rhai o\u2019i rhywogaethau bywyd gwyllt mwyaf eiconig. Bydd ymweld a\u0302\u2019r Canolfannau Darganfod yn eich galluogi i fynd yn agosach nag erioed at fyd natur."}, {"text_idx": "#000027", "text": "Mae tirwedd arw\u2019r Cymoedd yn cynnig cyfleoedd i ni hybu ein hiechyd. Mae yma rywbeth at ddant pawb, boed yn gyfleoedd i gerdded yn hamddenol a mwynhau golygfeydd hardd neu\u2019n gyfleoedd i ymuno a\u0302 grwpiau a gweithgareddau a gaiff eu trefnu!"}, {"text_idx": "#000028", "text": "Ydych chi\u2019n mwynhau tawelwch, cyfleoedd i ymlacio neu gyfleoedd i gwrdd yn yr awyr iach? Gallwch ddod o hyd i\u2019r lle delfrydol yn ein Canolfannau Darganfod neu fentro allan i chwilio am eich lle arbennig personol chi. Mae yna rywbeth i\u2019ch cyfareddu rownd pob cornel!"}, {"text_idx": "#000029", "text": "Hygyrchedd Parc Rhanbarthol y Cymoedd"}, {"text_idx": "#000030", "text": "Ein gweledigaeth yw sicrhau bod Parc Rhanbarthol y Cymoedd yn barc i bawb! Dyma gyfle i chi gael gwybod pa gyfleusterau y gallwch ddisgwyl eu gweld ac ymhle, a chyfle i chi greu cysylltiadau a\u0302 grwpiau, sefydliadau a mudiadau sydd o\u2019r un anian a\u0302 chi."}, {"text_idx": "#000031", "text": "Ariennir Parc Rhanbarthol y Cymoedd gan gynllun Cronfa Strwythurol Ewrop o dan Flaenoriaeth 5: Diwygio Gwasanaethau Cyhoeddus a Gweithio Rhanbarthol gyda chyfanswm o \u00a3981,655. Bydd y prosiect yn gweithio i sefydlu cydweithrediad rhanbarthol strategol newydd. Gweithio ar draws ffiniau llywodraeth leol a gweinyddol traddodiadol, i gyflawni\u2019r uchelgais ar y cyd a nodir yn y prosbectws a gyhoeddwyd gan Lywodraeth Cymru trwy\u2019r Tasglu ar gyfer Cymoedd De Cymru i greu Parc Rhanbarthol y Cymoedd (PRC)."}, {"text_idx": "#000033", "text": "Ers sefydlu partneriaeth Parc Rhanbarthol y Cymoedd yn 2020, mae ymdrechion cyfunol unigolion a sefydliadau ar draws Cymoedd y De wedi dod a\u0302 thon o newid cadarnhaol - yn gymdeithasol, yn economaidd ac yn amgylcheddol. Daeth 12 o barciau a mannau gwyrdd rhagorol ar..."}, {"text_idx": "#000034", "text": "Mae Parc Rhanbarthol y Cymoedd a Groundwork Cymru wedi dathlu\u2019r ffaith bod eu rhwydwaith o wirfoddolwyr cymunedol - y Gwarcheidwaid - wedi cwblhau bron i 10,000* o oriau o waith gwirfoddol dros y tair blynedd diwethaf. I ddathlu'r cyflawniad hwn \u2014 yn ogystal a\u0302'r..."}]